ઘટનાઓમાં જોઈએ તો એક્સિડન્ટ પછીની મારામારી વગરની ધમકીઓ , ક્યારેક મારામારી , સ્ત્રી ચાલકનો એક્સિડન્ટ થવો , વિગેરે ગણી શકાય. ક્યારેક એક્સીડેન્ટ અથવા ખુબ જ નાની ટક્કર (જેમાં કોઈને કંઈ નુકશાન ના થયું હોય) બાદ ખુબ જ જોરદાર મારામારી થઇ શકે છે. જો કોઈ યુવાન પુરુષ ચાલકનો કોઈની પણ સાથે એક્સિડન્ટ થાય તો હંમેશા તેની જ ભૂલ હોય છે તેમ કહી શકાય. એમાંય જો તેની અડફેટ કોઈ સ્ત્રી ચાલક સાથે થાય તો સ્ત્રી પ્રત્યેની આસક્તિના લીધે આસપાસના યુવાનો ત્યાં દોડી આવે છે અને ક્યારેક તે યુવાન પુરુષ વાહન ચાલકને ધીબેડી નાખ્યાનાં કિસ્સા બને છે. લોકોને ખબર ના હોય કે શેની મારામારી ચાલે છે છતાંય ઘરે પત્નીના હાથનો માર ખાતા હોય અને બહાર "મોકો મળ્યો છે એટલે લાભ લઇ લો"ની ગણતરીએ તેઓ હાથ સાફ કરી લે છે. રાહદારીઓમાં આ ભાવના વધુ જોવા મળે છે.